Hlina, Alojz, poslanec NR SR (2015-06-26):
Vážená pani predsedajúca, vážené kolegyne, kolegovia, áno, ináč pani Margarét, (povedané so smiechom) veľmi dobrý postreh má, že mi to presne vyšlo tak, ako som si želal, že po hlasovaní v piatok, vidíte. Ani hlasovať, u mňa netreba ani hlasovať, čo chcem, čo si zaumienim, sa stane. Ďakujem veľmi pekne, dovoľte, aby som uviedol návrh, spoločný návrh mňa a pána Radošovského o tom, že chceme zmeniť DPH na základné potraviny, a to by som teda prípadne na úvod aj zdôraznil, lebo sa nám s týmto, s týmito návrhmi roztrhol kôš. Ale asi to, neprislúcha mi to komentovať, lebo jednak ani politicky, ale ani vecne to nie je správne, že by sme znížili DPH na všetky potraviny. To proste, dovoľte mi s tým teda nesúhlasiť, i keď to znie ľúbivo, že ako by to pomohlo a zaujímavé, že z úst úplne plnokrvných pravičiarov, ľudí z prvej línie, ktorí stáli za obhajobu rovnej dane, proste tu zaznievajú pre pud sebazáchovy naozaj ponúkané riešenia, ktoré sú ďaleko za hranou a sú naozaj ťažko stráviteľné a aj by som povedal, že v lokálnej politike. Tento návrh hovorí o znížení DPH na základné potraviny. Prísne vzaté, tento návrh tu už bol predložený aj vo forme pozmeňovacieho návrhu, keď tu sedel pán minister Kažimír a bol predložený aj samostatne, ako poslanecký návrh. Nestretol sa so záujmom vás, kolegovia poslanci zo SMER-u, zahlasovali ste proti. Zahlasovali ste proti aj pri pozmeňovacom návrhu a zahlasovali ste proti aj pri samotnom návrhu. A ešte takú procesnú vec poviem, že ja v tomto úvodnom slove poviem teda viac a ja už asi sa neprihlásim do rozpravy, respektíve iba keby náhodou bolo fakt, že nevyhnutné, čiže dovoľte mi trošku širšie to úvodné slovo. Čiže ten návrh tu už bol, nie je nový, nie je to koleso, nie je to ani objavený svet, ani Amerika, nič, je to v zásade len to, že proste je nefér voči našim ľuďom, ja som to už pred rokom tvrdil, je nefér voči našim ľuďom, aby platili najvyššiu DPH na potraviny v Európe. Ono je to prísne vzaté pravda, myslím, že Dánsko a nejaká pobaltská krajina má, myslím si, že Dánsko má vyššiu a jedna pobaltská krajina má rovnakú. Ale všetky ostatné, všetky ostatné, môžem dať hlavu na klát, majú nižšie, majú nižšiu daň za potraviny. Neviem, čím si to naši ľudia zaslúžili, že proste sú takto na tom zle, že musia platiť najvyššiu, ako keby daň z blahobytu pomaly, hej, že teda, že tak sme tu blahobytní, že z toho masla 20 % pošleme štátu, kde sú štáty, myslím, že v Anglicku dokonca ani nemajú na niektoré potraviny vôbec DPH. Čiže minimálne to stojí za zamyslenie aj u, by som povedal, fakt, že u pravičiarskych levov a tigrov, čo u nich môže niekedy hraničiť aj s určitým cynizmom, hej, že či naozaj je nevyhnutné proste zaťažiť aj základné potraviny 20-percentnou DPH. Čiže znova sa len opakujem teda, bolo to tu, takto som to nejako uviedol, takýmto nejakým spôsobom, dokonca ja som to v tej rozprave uviedol veľmi širšie, že ten výpadok, lebo hovorme o výpadku, výpadok bude a ja neskĺznem do roviny toho, že ho nahradíme prepúšťaním štátnych úradníkov. Viete, toto ja milujem naozaj, že kde je riešenie – v prepustení štátnych úradníkov. Ja si nemyslím, že riešenie, náš svetobôľ a náš bôľ je v tom, že prepustíme štátnych úradníkov a nahradíte tým všetko. Čiže ja budem hovoriť o výpadku, lebo je, bude výpadok. Ale ten výpadok nemusí byť tragický, respektíve tie čísla nie sú až také vysoké, ako by sa mohlo javiť a vôbec nie sú, by som povedal, že až tak dôležité v tej našej matematike alebo v matematike našich kolegov zo SMER-u, kde 100 mil. eur nie je peniaz. Desať miliónov, tým sa ani nezaoberajú. Čiže, áno, hovorme o výpadku, ale ten výpadok nie je až taký hrozný. Obzvlášť keď, a to myslím, že ma vtedy pán minister Kažimír počúval, obzvlášť, keď vám ho vedia nahradiť spracovatelia a gastronómia v určitom pomere. A nechcem sa tu veľa, nechcem opakovať, áno, lebo keď my dáme zníženú daň na DPH na základné potraviny pred spracovaním, tak spracovateľský priemysel vám to určitým spôsobom dobehne, lebo si nemôžu na vstupe uplatniť 20 %, ale už si môže na vstupe uplatniť iba 10 %. Ale výstup už má 20 %. Keď si to započíta, niečo sa sanuje aj týmto spôsobom. Možno nie veľa, otázka stojí, aká účinná je kontrola špeciálne v určitých oblastiach nášho podnikania. Ale, čiže dá sa, toto pomôže. Ale stále hovorme o určitom výpadku, ale ten výpadok si naši ľudia zaslúžia nie preto, že sú poctiví a slušní, ale aj preto, že sú vlastne Európania a v Európe všade je znížená daň na základné potraviny. Čiže neobjavíme koleso, neobjavíme republiku. Predkladáme to aj po informácii, ktorá zaznela, že premiér Fico si osvojil tento návrh a sa im javí, aj SMER-u sa javí ako vec, ktorá pomôže našim ľuďom. Len, žiaľ, a to chcem uviesť, že SMER je jeden cynický stroj na volebné preferencie a manipulácia s týmto zákonom je toho jasný dôkazom. Manipulácia s týmto zákonom je toho jasným dôkazom. A poviem otvorene, že aj dôvodom na jeho predloženie je aj to, aby sme to pokúsili tým pár ľuďom, ktorí si možno ešte zachovali aké-také kritické myslenie, preukázať. Nie poukázať, ale preukázať. Lebo tieto skutočnosti sú už preukazné, hej a budú preukazné v tom, že SMER nastavil celé, celý tento prístup k tomu, že chce našich občanov zadeliť medzi slušnú Európu z pohľadu toho, koľko platia za maslo a mlieko. Nastavil im to tak, že po Vianociach, po Vianociach a dva mesiace pred voľbami. Naozaj, že to odznelo, zaznelo, po Vianociach, keď sú ľudia mimoriadne senzitívni, lebo sa rozbehli pred Vianocami, každý chcel každému pomôcť. Už keď kedy inokedy, keď nie na Vianoce sa najeme poriadne? Tak sa ľudia, dá sa povedať, že vybijú z peňazí a mimoriadne senzitívni sú presne v januári, februári na akúkoľvek zmenu na trhu. A presne s týmto studeno-cynicky kalkuluje SMER a presne tak to nastavil. To znamená, že 1. 1. oni plánujú, že ich návrh bude účinný. To je jedna vec, že po Vianociach a druhá vec, všetci vieme, že bude cca dva mesiace pred voľbami, hej. To chcem ľuďom povedať, že SMER-u nezáleží na tom, aby ste si vy kúpili lacnejšie mlieko. SMER-u záleží na tom, aby ten dojem, ten efekt toho zníženia cien, a on bude, lebo 10-percentná zmena sa objaví nie až tak výrazne, nie absolútne, hej v tom 10 %, ale objaví a určite sa objaví, možno časom sa to znova vybalansuje, ale tie dva krátke mesiace budú určite citeľné a ľudia si budú vedieť fyzicky, aj pocítia, že to zlacnelo. A očakáva sa od týchto ľudí, aby sa potom konali správne pri akte volieb. No proste, mi to príde trošku nefér voči tým našich ľuďom, mi to príde cynické. Kľudne naši ľudia mohli už rok mať zníženú daň na DPH a nebolo by to, že sa narodili v Bruneji, hej, lebo tam nemusíte robiť, lebo tam stačí, že sa narodíte, ale to by bolo len to, že proste sme v civilizovanom priestore, v európskom priestore. To znamená, naši ľudia majú len to, čo majú všade, všade inde v Európe. My tento náš návrh predkladáme s tým a teraz, že keby prešiel legislatívnym procesom, tak jeho účinnosť je, vážení, dovoľte uviesť 1. 11. To znamená, že o dva mesiace skôr. Čiže prijatím tohto návrhu by sme ľuďom dovolili o dva mesiace skôr prípadne sa tešiť z toho, že sa vrátili do civilizovanej Európy z pohľadu toho, koľko sa platí za DPH na základné potraviny. Dávam to na zváženie. Viete, ak by tu niekto prišiel a operoval, že tie dva mesiace a výpadok tých dvoch mesiacov, prosím vás, dobre si rozmyslite, či niekto s takou stupiditou vystúpi. Lebo je to, už teraz dopredu hovorím, aby som nemusel reagovať, prípadne je to, by to bola stupidita par excellence, že tie dva mesiace by hrali nejakú úlohu z pohľadu vplyvu na štátny rozpočet. Vôbec nie. Tie dva mesiace majú vplyv len na našich občanov, že za čo ich máte. Buď ich máte za slušných ľudí, pracovitých ľudí, našich občanov, ktorým teda sa už konečne uľavilo, že mantra padla a vracajú sa do Európskeho priestoru a dovolíte im to vrátiť o dva mesiace skôr. Alebo ich za nich nemáte a chcete len od nich to, aby útokom na prvú signálnu sústavu ste im povedali, pozri mlieko zlacnelo, ale za to od teba očakávame, že pri volebnej miestnosti sa budeš správať zodpovedne. A teraz to dávam do úvodzoviek. Aj preto sme predložili ten návrh, aby sme dokázali, že o čo SMER-u ide. Takže, vážení kolegovia, je to len a len na vás, ako sa k tomu postavíte. Dalo by sa k tomu veľa. Ja už nechcem nejako zdržiavať, lebo veľa som aj povedal v prvom čítaní, aj som tu vykladal tie potraviny, aj sme sa tomu venovali. A to ešte poviem, že viete, že venovať sa a teraz tri mesiace, alebo koľko, pár mesiacov pred voľbami si zrazu všetci spomenú, akí sú ľudomili. My sme pred rokom a pol, teraz by som, ak by som mohol, poprosil tú fotku, ak sa podarí, mali týždňovú inštaláciu na námestí SNP, prípadne si môžete pozrieť. Týždeň na námestí SNP bola táto statická inštalácia, kde boli základné potraviny vystavené ľuďom, kde sme naozaj, chcem tým hovoriť, že ten, sme si nespomenuli, ale myslíme dlhodobo, hej, na našich ľudí, že by sa mali vrátiť do európskeho priestoru z pohľadu toho, koľko platia za potraviny. Ďakujem veľmi pekne za tú fotku. Dalo by sa veľa a ja verím, že ma doplní pán kolega a spolupredkladateľ Radošovský aj s inými parametrami, že aký to môže mať vplyv a bude to mať vplyv na našu prvovýrobu. Lebo to je ten sekundárny efekt toho celého. Samozrejme má to veľký vplyv. Otázka bude stáť, že kedy to tým ľuďom chcete dať? Či 1. 1., alebo im to dáte o dva mesiace skôr. Ďakujem veľmi pekne.